বুধবাৰে নিশা প্ৰায় ৯ বজাত বাক্সা জিলাৰ কুমাৰীকাটা আৰক্ষী চকি অন্তৰ্গত ৰঙিয়া-তামুলপুৰ-ভুটান পথত সংঘটিত এক ভয়াৱহ পথ দুৰ্ঘটনাত দুজন লোক নিহত হয়।
নিহত লোক দুজনক বগাজুলি বন সংমণ্ডলৰ অন্তৰ্গত সোণালীপাৰা গাঁৱৰ ৰথিন নাৰ্জাৰিৰ পুত্ৰ পুৰ্ণ নাৰ্জাৰি (২৫) আৰু হৰেন বসুমতাৰিৰ পুত্ৰ অৰ্জুণ বসুমতাৰি (২৯) বুলি চিনাক্ত কৰা হৈছে।
প্ৰাপ্ত তথ্য মতে এ এছ-০১-বি কিউ-৩৯৫৮ নম্বৰৰ পাল্ছাৰ বাইকৰে দৰংমেলাৰ পৰা কুমাৰীকাটা অভিমুখে আহি থকা যুৱকদুজনে পানীটেংকি নামৰ ঠাইখিনি পাওঁতেই তেওঁলোকৰ বাইকে নিয়ন্ত্ৰণ হেৰুৱাই পথত বাগৰি পৰে।
উল্লেখযোগ্য যে দুৰ্ঘটনাৰ খবৰ পায়েই কুমাৰীকাটা আৰক্ষী চকিৰ ভাৰপ্ৰাপ্ত বিষয়া মুন্না পাচনি ঘটনাস্থলীত উপস্থিত হয়, অৱশ্যে তেওঁলোকৰে এজনে ইতিমধ্যে প্ৰাণ হেৰুৱায়। আনহাতে আনজন যুৱকক স্থানীয় লোকৰ সহযোগত কুমাৰীকাটা ৰাজ্যিক চিকিৎসালয়ত ভৰ্তি কৰোৱা হয় যদিও চিকিৎসকে তেওঁক মৃত ঘোষণা কৰে।
আজি যুৱক দুজনৰ মৃতদেহ মৰনোত্তৰ পৰীক্ষাৰ বাবে মুছলপুৰলৈ প্ৰেৰণ কৰা হয়।
দুৰ্ঘটনাৰ কাৰণ সম্পৰ্কে আৰক্ষীয়ে অনুসন্ধান চলাই আছে, বাতৰি লিখা পৰলৈকে দুৰ্ঘটনাৰ কাৰণ জানিব পৰা হোৱা নাই যদিও অত্যধিক বেগত অহাৰ বাবেই দুৰ্ঘটনাটো সংঘটিত হ'ল বুলি সন্দেহ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
